A Bizottság 2362/95/EGK rendelete

(1995. október 9.)

a kisebb égei-tengeri szigetek tekintetében a méztermelés után nyújtott, ECU-ben kifejezett, a mezőgazdasági átváltási árfolyam korrekciós együtthatójának eltörlése nyomán módosult összegű támogatást 1995. február 1-jét megelőzően rögzítő 2019/93/EGK tanácsi rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 1363/95/EK bizottsági rendelettel [1] módosított, az egyes mezőgazdasági termékek vonatkozásában a kisebb égei-tengeri szigetek javára hozott egyedi intézkedésekről szóló, 1993. július 19-i 2019/93/EGK tanácsi rendeletre [2] és különösen annak 12. cikke (4) bekezdésére,

tekintettel a legutóbb a 150/95/EK [3] rendelettel módosított, a közös agrárpolitika céljából alkalmazandó elszámolási egységről és átváltási árfolyamokról szóló, 1992. december 28-i 3813/92/EGK tanácsi rendeletre [4] és különösen annak 13. cikke (1) bekezdésére,

mivel a 3813/92/EGK rendelet 13. cikkének (2) bekezdése értelmében 1995. február 1-jei hatállyal bizonyos árak és összegek ECU-ben kifejezett értéke az 1995. január 31-ig a mezőgazdaságban használt átváltási árfolyamokra alkalmazott 1,207509 korrekciós együttható eltörléséből eredő hatások semlegesítése érdekében módosult; mivel az érintett árak és összegek ECU-ben kifejezett új értékét 1995. február 1-jétől állapították meg, a 3813/92/EGK rendelet 13. cikkének (2) bekezdése, valamint a legutóbb a 1053/95/EK rendelettel [5] módosított, a mezőgazdasági átváltási árfolyamok meghatározására és alkalmazására vonatkozó részletes szabályokról szóló, 1993. április 30-i 1068/93/EGK bizottsági rendelet [6] 18. cikke (1) bekezdésében megállapított szabályokkal összhangban;

mivel a 1068/93/EGK rendelet 18. cikkének (2) bekezdésével összhangban, a zavarok elkerülése és a közös agrárpolitika alkalmazásának megkönnyítése érdekében, a nem időszakosan alkalmazott árak és összegek ECU-ben kifejezett értékét módosítani kell, amennyiben azokat legalább az alábbi időpontoktól kezdve alkalmazzák:

- 1996. január 1-jétől, a nem gazdasági évhez kapcsolódó összegek tekintetében,

- az 1996-os gazdasági év kezdetétől azon árak és összegek tekintetében, amelyeknél ez a gazdasági év 1996. januárjában kezdődik,

- egyéb esetekben az 1995/96-os gazdasági év kezdetétől,

és melyek a 1995. február 1-jét megelőzően hatályba lépett rendeletekben találhatók; mivel az érintett rendeletet ennek megfelelően módosítani kell;

mivel az e rendeletben előírt intézkedések összhangban állnak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

A 2019/93/EGK rendelet 12. cikke a következőképpen módosul:

1. az (1) bekezdés harmadik albekezdésében a 10 ECU érték helyébe 12,08 ECU lép,

2. a (2) bekezdés második albekezdésében a 7 ECU érték helyébe 8,453 ECU lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet az 1995. február 1-jén bevezetett mezőgazdasági átváltási árfolyam első alkalmazási napjától kell alkalmazni minden érintett összegre.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. október 9-én.

a Bizottság részéről

Franz Fischler

a Bizottság tagja

[1] HL L 132., 1995.6.16., 8. o.

[2] HL L 184., 1993.7.27., 1. o.

[3] HL L 22., 1995.6.16., 1. o.

[4] HL L 387., 1992.12.31., 1. o.

[5] HL L 107., 1995.5.12., 4. o.

[6] HL L 108., 1993.5.1., 106. o.

--------------------------------------------------